钦定古今图书集成/明伦汇编/氏族典/第237卷 > 张𣽂
## 钦定古今图书集成/明伦汇编/氏族典/第237卷 > 张𣽂

按《隋书张𣽂传》：“𣽂字文懿，自云清河人也。家于淮阴，
好读兵书，尤便刀楯。周世，乡人郭子翼密引陈寇，𣽂
父双欲率子弟击之，犹豫未决，𣽂赞成其谋，竟以破
贼。由是以勇决知名。起家州主簿。高祖作相，授大都
督，领乡兵。贺若弼之镇寿春也，恒为间谍，平陈之役，
颇有功焉。进位开府仪同三司，封文安县子。岁馀，率水军破逆贼竿子游于京口、薛子建于和州。征拜大
将军，高祖命升御坐而宴之。寻从杨素征江表，进位
上大将军，历抚、显、齐三州刺史，俱有能名。开皇十八
年，为行军总管，从汉王谅征辽东。仁寿中，迁潭州总
管。在职三年，卒。有子孝廉。